**Nepražiopsokite: „Iki“ dalina kruasanus po 1 centą**

*Pranešimas žiniasklaidai*

*2024 06 18*

**Minkštutėlis, šviežiai iškeptas ir burnoje tirpstantis sviestinis kruasanas – akimirksniu į atostogas Prancūzijoje nukeliantis kepinys ir prekybos tinklo „Iki“ vizitinė kortelė. Malonumais gera dalintis, todėl birželio mėnesį „Iki“ skelbia kvapnią akciją – „Iki“ parduotuvėse jau galima pasiimti šviežutį sviestinį kruasaną vos už 1 centą.**

„Ką tik iškepti ir aromatu viliojantys kepiniai – vienas iš dienos džiaugsmų, kuris prieinamas ne tik mažų kepyklėlių lankytojams. Jie kasdien nuo ankstaus ryto visą dieną traukiami iš krosnių ir arčiau namų esančiose „Iki“ parduotuvėse. Duoną, bandeles ir populiariuosius kruasanus kepame bent 3 kartus per dieną, kad pirkėjai visuomet galėtų mėgautis šviežumu ir kokybe už gerą kainą. Mūsų klientai jau įpratę, kad „Iki“ lepina ne tik gardžiais kepiniais, bet ir nuolaidomis, tad kviečiame nepraleisti dar vienos akcijos. Pirkėjų be galo mėgstamu sviestiniu kruasanu birželio mėnesį galima pasigardžiuoti tik už 0,01 Eur“, – sako Gintarė Kitovė, prekybos tinklo „Iki“ komunikacijos vadovė.

**Kaip „Iki“ parduotuvėje pasiimti šviežią sviestinį kruasaną už 1 centą:**

1. Iki birželio 30 d. pirkite bent už 15 Eur\* „Iki“ parduotuvėje ir panaudokite savo „Iki“ kortelę ar programėlę.
2. Kasoje pasiimkite papildomą nuolaidos kvitą.
3. Kito apsipirkimo metu pasiimkite kruasaną už 0,01 €. Kvitą galima panaudoti 1 kartą iki liepos 7 d.

**Kepta lyg kepyklėlėje ar namuose – tik taupant pirkėjų laiką ir pinigus**

„Iki“ kruasanai išsiskiria ne tik kaina. Jie tarsi tapę „Iki“ simboliu, mat iš didžiųjų parduotuvių tinklų būtent „Iki“ pradėjo patys pirmieji kepti prancūziškus ragelius.

„Jų receptas kruopščiai kurtas pagal geriausias prancūziškas kepinių tradicijas, todėl „Iki“ parduotuvėse kepamuose kruasanuose yra net 24 proc. sviesto. Sviestas suteikia jiems sodrų, sviestinį skonį ir trapią, sluoksniuotą tekstūrą. Todėl „Iki“ prancūziški rageliai ypač minkšti, purūs ir kvapnūs“, – atskleidžia „Iki“ konditeris Thierry Lauvray.

Dar prieš parduotuvėse pasirodant pirmiesiems pirkėjams, į jose esančias krosnis pašaunamos pirmos duonos, pyragėliai ir kruasanai. Krosnys neišjungiamos visą dieną, kad būtų operatyviai papildomos besibaigiančių kepinių lentynos, ir pirkėjai jų galėtų įsigyti kuo šviežesnių.

Be to, „Iki“ naudojamos krosnys kruopščiai parinktos tokios, kad būtų išlaikyta aukšta kartelė kepiniams. Naudojamos krosnys turi 9 kepimo programas, kurios leidžia parinkti tinkamiausią programą įvairiems „Su meile IKI“ gaminiams. O siekiant, kad kepiniai išliktų švieži ir išsaugotų drėgmę kuo ilgiau, „Iki“ juos laiko nešildomose lentynose.

Garsėjame ypač plačiu šviežių kepinių asortimentu, kurį kelis kartus per metus dar papildome ir gardžiomis naujienomis. Tačiau visus gaminius – įvairias duonas ir batonus, spurgas ir pyragėlius, bandeles ir kruasanus – vienija ypatingas dėmesys aukščiausios kokybės ingredientams, tobulos tekstūros ir iš geriausių prancūziškų tradicijų pasisemtas įkvėpimas. O svarbiausia – ir tai, ką vadiname savo slaptuoju ingredientu. Kepiniai ruošiami su didele meile, kuri skanėstus paverčia pirkėjų favoritais“, – sako G. Kitovė.

Kiekvieną savaitę „Iki“ skelbia solidžias akcijas ne tik kepiniams, bet ir dar apie 5 tūkst. prekių. G. Kitovė primena, kad geriausiais „Iki“ pasiūlymais pasinaudoti paprasta – naudingos akcijos, įvairios nuolaidos ir ypatingi pasiūlymai skelbiami leidiniuose „Iki“ parduotuvėse, interneto puslapyje [www.iki.lt](http://www.iki.lt) ir mobiliojoje programėlėje. Joje kiekvienas pirkėjas ras ir asmeninių pasiūlymų bei dalyvaudamas lojalumo programoje rinks taškus, kuriuos galės išmainyti į vertingus prizus ar nuolaidas.

\* Į 15 Eur pirkinių krepšelį neįskaičiuojama vertė šių prekių: tabako gaminių, alkoholinių gėrimų, loterijos bilietų, mobiliųjų telefonu sąskaitų papildymų, dovanų kortelių, spaudos, taros, trečiųjų šalių paslaugų (komunalinių mokesčių ir kt.), pradinio ir specializuoto maitinimo pieno mišinių ir kitų prekių, kurioms pagal teisės aktus nuolaidos negali būti taikomos. Nuolaida netaikoma „IKI GO!“ bei Dariaus ir Girėno g. 2, Panevėžys, Vienuolyno g. 10, Ukmergė, Rotušės g. 7, Kretinga, Tilžės g. 28-139, Šiauliai parduotuvėse. Prekių kiekis ribotas.

# Daugiau informacijos:

Gintarė Kitovė  
„Iki“ komunikacijos vadovė  
Mob. tel. +370 653 59493  
El. p. [gintare.kitove@iki.lt](mailto:gintare.kitove@iki.lt)